L 294/72 Den Europæiske Unions Tidende 25.10.2006 (Retsakter vedtaget i henhold til afsnit V i traktaten om Den Europæiske Union) RÅDETS AFGØRELSE 2006/718/FUSP af 23. oktober 2006 om gennemførelse af fælles holdning 2006/276/FUSP om restriktive foranstaltninger over for visse embedsmænd i Belarus RÅDET FOR DEN EUROPÆISKE UNION HAR — under henvisning til fælles holdning 2006/276/FUSP af 10. april 2006 om restriktive foranstaltninger over for visse embeds- mænd I Belarus (1), særlig artikel 2, sammenholdt med artikel 23, stk. 2, andet led, i traktaten om Den Europæiske Union, og ud fra følgende betragtninger: (1), Den 10. april 2006 vedtog Rådet fælles holdning 2006/276/FUSP, der fastslog de eksisterende restriktive foranstaltninger over for personer, der er ansvarlige for overtrædelserne af de internationale valgstandarder i forbindelse med præsidentvalget den 19. marts 2006 og undertrykkelsen af civilsamfundet og den demokra- tiske opposition, og de fysiske eller juridiske personer, enheder eller organer, som er knyttet til dem. (2) Den 18. maj 2006 vedtog Rådet fælles holdning 2006/362/FUSP om  ændring af fælles holdning 2006/276/FUSP med henblik på at indefryse pengemidler og økonomiske ressourcer tilhørende de ovenfor nævnte personer, såvel som de fysiske eller juridiske personer, enheder eller organer, som er knyttet til dem. (3) — Rådet har i overensstemmelse med fælles holdning 2006/276/FUSP foretaget en fornyet gennemgang af de restriktive foranstaltninger og har på grundlag af den (1) EUT L 101 af 11.4.2006, s. 5. Ændret ved fælles holdning 2006/362/FUSP (EUT L 134 af 20.5.2006, s. 45). seneste udvikling besluttet, at yderligere et antal personer, der er ansvarlige for undertrykkelsen af civilsamfundet og den demokratiske opposition, bør omfattes. Listerne i bilag III og IV til fælles holdning 2006/276/FUSP bør ændres tilsvarende — TRUFFET FØLGENDE AFGØRELSE: Artikel 1 Bilag III og IV til fælles holdning 2006/276/FUSP erstattes af teksten i bilaget til denne afgørelse. Artikel 2 Denne afgørelse har virkning fra dagen for vedtagelsen. Artikel 3 Denne afgørelse offentliggøres i Den Europæiske Unions Tidende. Udfærdiget i Luxembourg, den 23. oktober 2006. På Rådets vegne J.-E. ENESTAM Formand